પોલીસ કમિશનરના આદેશથી બુધવારે ડો. એરવિંદ વિરડીયાની પૂણા પોલીસ મથકમાં ફરિયાદ દાખલ કરવામાં આવી હતી. પુણા પોલીસે પુણા રોડ ઉપર અર્ચના સ્કુલ પાસે કાતરીયા એન્ડ કંપનીના નામે ઓફિસ ચલાવતા ભાવેશ એમ. કાતરીયા અને અજય કાતરીયાને ત્યાં છાપો માર્યો હતો. ઓફિસમાં આવકના દાખલમાં ફક્ત ફોટો લગાડીને ડોમિસાઇલ સર્ટીફિકેટમાં મામલતદારની ખોટી સહી સિક્કા મારવામાં આવ્યા હોય તેવા સર્ટિફિકેટ મળી આવ્યા હતા. આ કૌભાંડમાં અઠવા લાઇન્સ જનસેવા કેન્દ્રમાં કોન્ટ્રાકટના મેનેજર રાહુલસિંહ અનિરુધ્ધ ચુડાસમા ઉર્ફે રાહુલ અને જનસેવા કેન્દ્રમાં પરજ બજાવતો કર્મચારી રોહિત જસાણીની પણ સંડોવણી બહાર આવી છે. કાતરીયા એન્ડ કંપની અને જનસેવા કેન્દ્રના કર્મચારીઓ ઇલેકટ્રોનિક સાધનો, બોગસ સિક્કા, અધતન સોફટવેરનો ઉપયોગ કરીને ડોમિસાઈલ, નોન ક્રિમિલેયર અને આવકના દાખલા જેવા સર્ટિફિકેટ ઇસ્યુ કરી આપતા હતાં. આ ટોળકીની ઓફિસમાંથી કોમ્પ્યુટર, સોફ્ટવેર, બોગસ સર્ટિફિકેટ, કોરા કાગળમાં મારેલા સિક્કાવાળા સર્ટિફિકેટ અને મામલતદારના સિક્કા પણ કબજે લીધા છે.